Rikunarita-ORG/Wikinium huggingface dataset:
# 體育遊戲

**體育遊戲**（英文：**sports game**）可以算係模擬遊戲嘅一種，顧名思義係模擬緊現實世界當中嘅運動。體育遊戲係史上最早出現嘅電子遊戲類型之一，早喺 1950 年代尾經已有。

例如係好出名嘅《FIFA 系列》噉，就模擬緊英式足球，亦都可以睇埋《FIFA 系列》以外嘅《EA Sports》遊戲－呢啲遊戲包括咗模擬多種團隊運動嘅遊戲作品，由籃球以至美式足球都有。喺最基本上，體育遊戲會考玩家嘅反應同手眼協調，要求玩家好似動作遊戲噉，直接控制住運動員參與比賽；但另一方面，有好多體育遊戲又會比較睇重策略或者管理，例如《EA Sports》當中模擬團隊運動嘅作品會往往要求玩家指揮一隊球隊嘅唔同成員作出有組織有計劃嘅行動，考反應同手眼之餘又要求玩家識得團隊運動上嘅策略；呢啲遊戲好多時仲會要求玩家管理球隊－例如用球隊嘅資金嚟請球員，途中要考慮到資源分配等嘅問題。

## 攷
# GAME OVER

Game Over畫面
**GAME OVER** 廣義上指遊戲結束嗰陣出現嘅字幕。喺多數平台嘅遊戲裏面，GAME OVER 通常係喺個玩家輸嗰時出現嘅，等玩家知自己衰咗，可以係「You lose」（你輸咗）、「You died」、「Mission failed」、「wasted」或「busted」，及「\*\*\*\* (IS) OVER」等字樣。而喺街機入面，「Game over」通常表示玩家時間到，要再入錢先可以繼續玩。

有啲遊戲會用第二啲詞嚟代表Game Over，例如You died或者Mission failed等等。有部分日文嘅街機會用**ゲームオーバー**一詞表示，係Game Over嘅譯音。

另外有啲街機遊戲用嚟吸引人玩嘅畫面亦會出現GAME OVER呢個詞，代表冇人玩緊。

## 出現情況

以下情況都可能出現呢個詞：

* 控制嘅角色冇命或者冇嗮隻數
* 任務失敗
* 未玩完遊戲就揀退出
* 遊戲出接機界面嗰時，揀NO或END之後或有限時但冇人撳嗰時出現。
* 有限定接機次數嘅遊戲用嗮啲接機次數
* 喺多人遊戲時，是但一方角色冇嗮隻數。
* 有啲遊戲打爆機之後
* 音樂遊戲入面，未打到附加關卡嗰時，玩緊隻歌半路冇血或電池條吉咗。
* 賭錢遊戲入面，玩家輸到冇嗮錢嗰時出現。
* 積木遊戲入面，玩家指定嘅缸滿嗮嘢冇埞放時出現。
* 組隊策略性遊戲入面，隊伍入面啲人（包括副隊嘅換人角色）冚唪唥死晒時出現。

## 註同攷

註

攷
# 串流媒體

一條串流媒體短片
**串流媒體**（**Streaming media**）係指透過網絡傳送嘅多媒體內容，俾配備媒體播放器嘅用戶使用。媒體會以數據封包串流嘅方式，由伺服器傳送到客戶端並且即時播放。呢點同「檔案下載」唔同，下載係指用戶要等成個媒體檔案下載完之後，先可以開始播放內容。串流技術最常用於互聯網上嘅影片點播、串流電視同埋音樂串流服務。
# Mozilla

Mozilla|  |
| 創辦人 | 網景通訊公司 |
| 產業 | 開源軟件 |
| 產品 | Mozilla Application Suite |
| 網址 | www.mozilla.org |

**Mozilla**係一個自由軟件社群，本身係網景通訊公司嘅成員喺1998年創立。喺非正式嘅場合下，「Mozilla」呢個名會用喺不同嘅嘢上面。呢啲嘢大多數同已經執咗笠嘅網景通訊公司同Mozilla旗下嘅軟件相關。

## 開發代號

一開始，「Mozilla」畀人攞嚟做網景領航員嘅開發代號。網景通訊公司希望網景領航員可以取代當時世界第一嘅Mosaic，而呢個名由「Mosaic Killa」（Killa係英文俚語入面Killer的拼法）變化而嚟，仲同經典嘅虛擬怪物哥斯拉諧音：「Godzilla eat the Mosaic」，即係Mosaic + Godzilla + Killa = Mozilla，Netscape工程師Jamie Zawinski話佢係喺一次Netscape員工會議入面諗到呢個名嘅。

## 參考

## 睇埋

* Mozilla Firefox
* Linux
* 開源軟件

## 出面網頁

* Mozilla嘅官方網站
* Mozilla宣言Wayback Machine嘅版面存檔備份
* Mozilla Wiki（Mozilla社群的重要里程碑[英文]）
* Mozilla Mercurial Repository
# 編程員

依個人坐喺電腦前面寫程式；佢部電腦嘅熒光幕顯示一段段嘅電腦碼。
**編程員**（參照英文：programmer，粵拼：粵化口語音：prou1 grem4 maa4）係一種專業人士，專門用程式語言去撰寫、修改同測試電腦程式。編程員可以係大型開發團隊入便嘅成員，但亦有啲編程員係獨立作業嘅自由工作者。

## 所需技能

所謂編程，係指根據某啲目的或者功能要求，用指定嘅程式語言（例如 Python、C++、JavaScript 等）撰寫一連串指令，教電腦或者其他電子系統點樣自動執行某啲工作。編程工作唔單只係打字咁簡單，仲包括要理解問題、設計解決方案、考慮效率同埋用家體驗等因素。編程員會用唔同工具，例如編輯器、版本控制系統（例如 GitHub）、除錯工具等等，幫助佢哋完成編程任務。

## 工作場所

唔同類型嘅組織都會請編程員，包括：

* 軟件公司（開發 Apps、網站、遊戲等）
* 銀行、保險等金融機構（維護系統、分析數據）
* 政府部門
* 大學或者科研機構（處理科研上嘅數據）

除咗受聘於某啲組織，有啲編程員亦會選擇做自由業者，即係自己搵客，接單寫程式。自由業編程員嘅工作彈性比較大，可以遙距工作、揀自己擅長或者有興趣嘅項目。不過又要自己負責搵客、報價、處理合約同收費問題，對自律性同溝通能力有一定要求。隨住遠距工作興起，同埋全球對科技人材需求不斷增加，自由業編程亦成為唔少人會考慮嘅職業路線。

## 睇埋

* 軟件工程

## 引咗
# 微軟訴Lindows案

**微軟訴Lindows案**（英文：Microsoft v. Lindows.com, Inc.）係一單商標案。2001年12月，微軟公司告Lindows公司嘅商標「Lindows」侵犯咗微軟嘅「Windows」。

經過兩年半嘅訴訟，微軟用US$2千萬將「Lindows」嘅商標買落嚟，而Lindows公司就改名做「Linspire」。

## 睇埋

* Microsoft litigation
* X Window系統

## 參考

## 外面網頁

* *Windows v. Lindows*: High-Tech Trademark Troubles
* Microsoft's press release announcing the settlement